CELEX: 32014D0173
Language: lt
Date: 1395100800000
Title: 2014/173/BUSP: 2014 m. kovo 18 d. Politinio ir saugumo komiteto sprendimas BiH /21/2014 dėl Europos Sąjungos karinės operacijos Bosnijoje ir Hercegovinoje ES operacijos vado skyrimo ir panaikinantis Sprendimą BiH /17/2011

29.3.2014   
            
            
               LT
            
            
               Europos Sąjungos oficialusis leidinys
            
            
               L 95/29
            
         POLITINIO IR SAUGUMO KOMITETO SPRENDIMASBiH/21/2014
   2014 m. kovo 18 d.
   dėl Europos Sąjungos karinės operacijos Bosnijoje ir Hercegovinoje ES operacijos vado skyrimo ir panaikinantis Sprendimą BiH/17/2011
   (2014/173/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
   kadangi:
   
               (1)
            
            
               pagal Bendrųjų veiksmų 2004/570/BUSP 6 straipsnio 1 dalį Taryba įgaliojo Politinį ir saugumo komitetą (PSK) priimti atitinkamus sprendimus dėl ES operacijos vado paskyrimo;
            
         
               (2)
            
            
               2011 m. sausio 14 d. Politinis ir saugumo komitetas priėmė sprendimą BiH/17/2011 (2), kuriuo Europos Sąjungos karinės operacijos Bosnijoje ir Hercegovinoje ES operacijos vadu paskyrė Vyriausiojo sąjungininkų pajėgų Europoje vado pavaduotoją (DSACEUR) generolą serą Richard SHIRREFF;
            
         
               (3)
            
            
               NATO nusprendė Vyriausiojo sąjungininkų pajėgų Europoje vado pavaduotoju vietoj generolo sero Richard SHIRREFF paskirti generolą serą Adrian BRADSHAW. Generolas seras Adrian BRADSHAW pradeda eiti pareigas nuo 2014 m. kovo 28 d. Generolas seras Adrian BRADSHAW turėtų nuo tos dienos taip pat pakeisti generolą serą Richard SHIRREFF jo, kaip Europos Sąjungos karinės operacijos Bosnijoje ir Hercegovinoje ES operacijos vado, pareigose;
            
         
               (4)
            
            
               todėl Sprendimas BiH/17/2011 turėtų būti panaikintas;
            
         
               (5)
            
            
               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus;
            
         
               (6)
            
            
               2002 m. gruodžio 12–13 d. Kopenhagos Europos Vadovų Taryba priėmė deklaraciją, kurioje pareiškė, kad „Berlin plus“ susitarimai bus taikomi ir įgyvendinami tik tose Sąjungos valstybėse narėse, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,
            
         PRIĖMĖ ŠĮ SPRENDIMĄ:
   1 straipsnis
   Nuo 2014 m. kovo 28 d. generolas seras Adrian BRADSHAW skiriamas Europos Sąjungos karinės operacijos Bosnijoje ir Hercegovinoje ES operacijos vadu.
   2 straipsnis
   Sprendimas BiH/17/2011 panaikinamas.
   3 straipsnis
   Šis sprendimas įsigalioja 2014 m. kovo 28 d.
   
      Priimta Briuselyje 2014 m. kovo 18 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 252, 2004 7 28, p. 10.
   
      (2)  2011 m. sausio 14 d. Politinio ir saugumo komiteto sprendimas BiH/17/2011 dėl Europos Sąjungos karinės operacijos Bosnijoje ir Hercegovinoje ES operacijos vado paskyrimo (OL L 18, 2011 1 21, p. 41).